text: 59-årig druknet under fisketur
  29 april 2011 kl. 17.42
  En 59-årig mand frygtes druknet efter en kæntringsulykke ved Barsø nær Aabenraa. En 47-årig mand reddede sig i land på Barsø.
  Søværnets Operative Kommando (SOK) blev alarmeret via Lyngby Radio. Formentlig fra den lokale færge.
  SOK satte en en stor redningsaktion igang efter en kæntringsulykken ud for Barsø ved Aabenraa. 
  De to mænd, der er fra lokalområdet, var ved at røgte garn, da en forkert sø ramte båden, som sank. 
  Vagtchefen hos Syd- og Sønderjyllands Politi kan ikke oplyse, hvor langt de to mænd var fra land, da ulykken skete. 
  En helikopter og flere redningsbåde deltager i eftersøgningen.
  
  Dykkere
  Det lykkedes den 47-årig mand at redde sig i land på Barsø - og han er i ambulance kørt til traumecentret på sygehuset i Aabenraa. 
  Ved 19-tiden oplyste politiet, at dykkere skal lede efter den 59-årig, som stadig savnes efter kæntringen.
  